text: [{"text_idx": "#000000", "text": "1. vir\u00f0isl\u00f8n i\u0301 arkitektakapping 2016"}, {"text_idx": "#000002", "text": "St\u00f8dd: Samla\u00f0 h\u00e6ddarvi\u0301dd: 6.537 m2. A\u0301bygging til ny\u0301ggja langhyljarbygningin: 3098 m2"}, {"text_idx": "#000003", "text": "Kostna\u00f0ur: 148 mio. kr. HVU"}, {"text_idx": "#000004", "text": "Verandi svimjih\u00f8ll er v\u00e6lkomponera\u00f0ur try\u0301by\u0301ttur bygningur. I\u0301 strembanini eftir at tillaga ny\u0301ggja langhylin til hendan fi\u0301na bygning eru takgeometriin og greidleikin f\u00f8rd vi\u0301\u00f0ari. Hervi\u00f0 legst ikki enn ein markantur og \u00f8\u00f0rvi\u0301si arkitekturur seg afturat ti\u0301 framman undan fj\u00f8lta\u0301tta\u00f0a arkitektoniska umhv\u00f8rvinum. Verk\u00e6tlanin roynir at tillaga seg Gundadal og verandi svimjih\u00f8ll vi\u00f0 vir\u00f0ing og i\u0301 a\u0301vi\u0301san mun varsemi. Hon er samstundis ein roynd at koma vi\u00f0 einum nu\u0301ti\u0301\u00f0ar anda og haldgo\u0301\u00f0sku aftrat ti\u0301 go\u0301\u00f0a, i\u00f0 longu er."}, {"text_idx": "#000005", "text": "To\u0301rshavnar Kommuna skriva\u00f0i u\u0301t hugskotskapping i\u0301 2016 um Langhyl i\u0301 Gundadali, i\u00f0 SNA vunnu. Endama\u0301li\u00f0 vi\u00f0 verk\u00e6tlanini er at u\u0301tbyggja svimjih\u00f8llina til eisini at fevna um ein langhyl a\u0301 50 metrar. Ny\u0301ggi hylurin bjo\u0301\u00f0ar umst\u00f8\u00f0ur til svimjifra\u0301l\u00e6ru, motio\u0301ns- og kappingarvenjing og kann hy\u0301sa altjo\u0301\u00f0a stevnum. Vi\u00f0 u\u0301tbyggingini ver\u00f0a harumframt hentleikar til likamsvenjing, sp\u00e6l, v\u00e6lveru, svimjii\u0301tro\u0301tt og sosiala samveru fyri fo\u0301lk i\u0301 \u00f8llum aldri. Skaptir ver\u00f0a ti\u0301\u00f0arho\u0301skandi karmar, sum fremja og stu\u00f0la virkseminum, b\u00e6\u00f0i hja\u0301 u\u0301rvalsi\u0301\u00f0karum og vanliga borgaranum."}, {"text_idx": "#000006", "text": "Vi\u00f0 si\u0301num 10 geilum gevur langhylurin b\u00e6\u00f0i elitusvimjarum og vanligum borgarum bestu s\u00f8mdir. Ein tribuna er vi\u00f0 a\u0301sko\u00f0arapla\u0301ssum til naka\u00f0 yvir 600 fo\u0301lk, i\u00f0 dagliga kann ny\u0301tast sum venjingar\u00f8ki og til u\u0301tstrekking o.a."}, {"text_idx": "#000007", "text": "Ein heitur hylur er til vatnvenjing, i\u00f0 er sera k\u00e6rkomin til giktasju\u0301k, barnafamiljur og borgarar annars, og kann ny\u0301tast til skipa\u00f0a li\u00f0venjing umframt til vanligt bru\u0301k. Hesin hylur er ein v\u00e6lverueind i\u0301 s\u00e6r sja\u0301lvum, men er somulei\u00f0is partur av einum v\u00e6lveru\u00f8ki vi\u00f0 dampru\u0301mi og gosba\u00f0i. Uttandura eru tveir hyljar, annar heitur og hin kaldur, i\u00f0 saman vi\u00f0 saunaru\u0301mi eru ein sonn v\u00e6lveruuppliving."}, {"text_idx": "#000008", "text": "Sunnan fyri langhylin er til stevnur fri\u0301pla\u0301ss til start\u00f8ki\u00f0, har bor\u00f0 ver\u00f0a sett upp til do\u0301marar og fyriskiparar, umframt at pallur til hei\u00f0ursmerkjahandan ver\u00f0ur sta\u00f0settur. Dagliga kann hetta \u00f8ki\u00f0 ny\u0301tast til eitt nu\u0301 hvi\u0301ld vi\u00f0 liggisto\u0301lum vi\u00f0 infrarey\u00f0um hita."}, {"text_idx": "#000009", "text": "A\u0301 2. h\u00e6dd er fleirvirknissalur, i\u00f0 kann ny\u0301tast til ymisk endama\u0301l. Til kappingar hy\u0301sir hann VIP-gestum, mi\u00f0lafo\u0301lki o.\u00f8., men dagliga hy\u0301sir hann fundarvirksemi, yoga-li\u00f0um, konto\u0301rvirksemi ella eitt nu\u0301 ra\u0301\u00f0stevnum, vi\u00f0 framu\u0301r panoramau\u0301tsy\u0301ni yvir by\u0301in. Virksemi\u00f0 kann vera atskilt fra\u0301 h\u00f8llini annars vi\u00f0 egnari atkomu."}, {"text_idx": "#000010", "text": "Atkoman inn i\u0301 verandi mo\u0301tt\u00f8ku ver\u00f0ur framhaldandi h\u00f8vu\u00f0sinngongd. Atkomum\u00f8guleikar eru go\u0301\u00f0ir fyri \u00f8ll, og karmarnir eru til, at koyristo\u0301lsbru\u0301karar b\u00e6\u00f0i kunnu ny\u0301ta svimjihentleikarnar og koma sum a\u0301sko\u00f0arar, har pla\u0301ss er b\u00e6\u00f0i a\u0301 2. og a\u0301 1. h\u00e6dd n\u00e6r vi\u00f0 startenda a\u0301 langhyli."}, {"text_idx": "#000011", "text": "Vit gera dreymar til arkitektur"}]